വില 1.10 ലക്ഷം, 236 കി.മീ റേഞ്ച് ഇലക്ട്രിക് വാഹന യുദ്ധത്തില് ഓലയെ വെല്ലാന് സിംപിള് വണ് വരുന്നു ബെംഗളൂരു ആസ്ഥാനമായ സ്റ്റാര്ട് അപ് കമ്ബനിയായ സിംപിള് എനര്ജിയുടെ ആദ്യ വൈദ്യുത സ്കൂട്ടര് സ്വാതന്ത്ര്യ ദിനത്തില് അരങ്ങേറി. 1.10 ലക്ഷം രൂപയാണു സിംപിള് വണ്ണിന്റെ ഷോറൂം വില. വൈദ്യുത വാഹനങ്ങള്ക്കു ഫെയിം പദ്ധതിയുടെ രണ്ടാം ഘട്ട പ്രകാരവും വിവിധ സംസ്ഥാനങ്ങള് പ്രഖ്യാപിച്ചിട്ടുള്ളതുമായ ആനുകൂല്യങ്ങളുടെ അടിസ്ഥാനത്തില് ഈ വിലയില് ഇളവും പ്രതീക്ഷിക്കാം. സിംപിള് വണ്ണിനുള്ള പ്രീബുക്കിങ് ഞായറാഴ്ച മുതല് കമ്ബനി വെബ്സൈറ്റ് മുഖേന സ്വീകരിച്ചു തുടങ്ങിയിരുന്നു. ഇന്ത്യ സ്വതന്ത്രമായ വര്ഷത്തിന്റെ സ്മരണയ്ക്കായി 1,947 രൂപ അഡ്വാന്സ് ഈടാക്കിയാണു സിംപിള് വണ്ണിനുള്ള ബുക്കിങ്ങുകള് കമ്ബനി ഏറ്റെടുക്കുക. തമിഴ്നാട്ടിലെ ഹൊസൂരിലുള്ള ശാലയിലാണു സിംപിള് വണ്ണിന്റെ നിര്മാണം. ആദ്യഘട്ടത്തില് പ്രതിവര്ഷം 10 ലക്ഷം സ്കൂട്ടറുകളാവും ഈ ശാലയുടെ ഉല്പ്പാദനശേഷി. തുടക്കത്തില് കര്ണാടക, തമിഴ്നാട്, ഗോവ, ഡല്ഹി, ഉത്തര് പ്രദേശ് തുടങ്ങി രാജ്യത്തെ 13 സംസ്ഥാനങ്ങളിലാണു സിംപിള് വണ് വില്പനയ്ക്കെത്തുക. സ്കൂട്ടറിനു കരുത്തേകുന്നത് 4.8 കിലോവാട്ട് അവര് ശേഷിയുള്ള ലിതിയം അയോണ് ബാറ്ററിയാണ് 4.5 കിലോവാട്ട് അവര് കരുത്തും 72 എന് എം ടോര്ക്കുമാണ് ഈ പായ്ക്ക് സൃഷ്ടിക്കുക. ആറു കിലോഗ്രാമോളമാണു ബാറ്ററി പായ്ക്കിന്റെ ഭാരമെന്നതിനാല് ഇത് അനായാസം ഊരിയെടുത്ത് വീട്ടില് കൊണ്ടുപോയി ചാര്ജ് ചെയ്യാനാവും. ഒപ്പം ബാറ്ററി ചാര്ജ് ചെയ്യാനായി സിംപിള് ലൂപ് എന്ന ചാര്ജറും കമ്ബനി ലഭ്യമാക്കും വെറും 60 സെക്കന്ഡില് 2.5 കിലോമീറ്റര് ഓടാനുള്ള ചാര്ജ് നേടാന് സിംപിള് ലൂപ് സഹായിക്കുമെന്നാണു കമ്ബനിയുടെ വാദം. പോരെങ്കില് അടുത്ത മൂന്നു മുതല് ഏഴു മാസത്തിനകം രാജ്യത്ത് 300 പബ്ലിക് ഫാസ്റ്റ് ചാര്ജിങ് കേന്ദ്രങ്ങള് സ്ഥാപിക്കാനും സിംപിള് എനര്ജിക്കു പദ്ധതിയുണ്ട്. ഒറ്റ ചാര്ജില് ഇകോ മോഡില് 203 കിലോമീറ്റര് പിന്നിടാന് ഈ ബാറ്ററിക്കാവുമെന്നാണു സിംപിള് എനര്ജിയുടെ അവകാശവാദം ഇന്ത്യന് ഡ്രൈവ് സൈക്കിള്ഐ ഡി സി വ്യവസ്ഥയിലെ സഞ്ചാര പരിധിറേഞ്ച് 236 കിലോമീറ്ററാണ്. മണിക്കൂറില് 105 കിലോമീറ്ററാണു സ്കൂട്ടറിന്റെ പരമാവധി വേഗം. നിശ്ചലാവസ്ഥയില് നിന്നു വെറും 3.6 സെക്കന്ഡില് സ്കൂട്ടര് മണിക്കൂറില് 50 കിലോമീറ്റര് വേഗം കൈവരിക്കുമെന്നും നിര്മാതാക്കള് വാഗ്ദാനം ചെയ്യുന്നു. 40 കിലോമീറ്റര് വേഗം കൈവരിക്കാനാവട്ടെ 2.95 സെക്കന്ഡ് മതി. അഴകുറ്റ രൂപകല്പ്പനയ്ക്കൊപ്പം മിഡ് ഡ്രൈവ് മോട്ടോറുമായി എത്തുന്ന സിംപിള് വണ്ണിന്റെ സീറ്റിനടിയില് 30 ലീറ്റര് സംഭരണ സ്ഥലമുണ്ട്. 12 ഇഞ്ച് വീല്, ഏഴ് ഇഞ്ച് കസ്റ്റമൈസബ്ള് ഡിജിറ്റല് ഡാഷ്ബോഡ്, ഓണ് ബോഡ് നാവിഗേഷന്, ജിയോ ഫെന്സിങ്, എസ് ഒ എസ് മെസേജ്, രേഖകള് സൂക്ഷിക്കാനുള്ള സ്ഥലം, ടയര് പ്രഷര് മോണിറ്ററിങ് സിസ്റ്റം, ബ്ലൂടൂത്ത് കണക്ടിവിറ്റി എന്നിവയൊക്കെയുള്ള സ്കൂട്ടര് ചുവപ്പ്, വെള്ള, കറുപ്പ്, നീല നിറങ്ങളിലാവും വില്പ്പനയ്ക്കെത്തുക. ഇസ്കൂട്ടര് വിപണിയില് ആഥെര് എനര്ജി, ഹീറോ ഇലക്ട്രിക്, ഒകിനാവ, ഓല തുടങ്ങിയ നിര്മാതാക്കളുടെ മോഡലുകളാണ് സിംപിള് വണ്ണിനെ നേരിടാന് അണിനിരക്കുക.